gl gl gl es en gl gl ast es pt es gl gl gl gl en ast gl gl es en gl en it fr gl gl gl gl gl es pt en en en gl gl gl gl gl gl gl gl gl gl gl gl gl gl gl gl gl gl es pt en en en gl gl ca es pt es gl hbs_lat gl gl pt gl eo gl gl gl gl gl fr es cs gl gl gl it gl gl it fr gl fr gl en gl en en en en gl en en en en gl
Paula Valiño: "Existe talento e diversidade de sobra para fomentar o mundo da creatividade en Galicia" - Nós Televisión
Paula Valiño, Paupilla como nome artístico, vén de gañar o primeiro premio de videocreación do Xuventude Crea
“Atópome en proceso de aprendizase autónoma, elaborando pequenos proxectos de debuxo que comparto nas redes sociais”. Así se presenta Paula Valiño que cos seus 22 anos vén de gañar o primeiro premio de videocreación do Xuventude Crea. Paula, Paupilla para as súas seguidoras en Instagram, graduouse recentemente en Belas Artes pola Universidade de Vigo e pertence xa a esa nova xeración de artistas galegas dispostas a revolucionalo todo.
Que significa para ti a ilustración?
Nunha liña xeral, concíboo coma un proceso que permite xerar unha linguaxe universal a través de imaxes. Unha sorte de transcripción da verba á forma e á cor. Axuda a poñer de manifesto unha idea, pensamento, crítica ou mundo interior empregando ferramentas plásticas que motivan a experimentar, a perderlle o medo a axustarse a unhas pautas e proporcións estipuladas. É o complemento ideal do texto pois axuda á persoa que le a mergullarse por completo nas súas augas; nunha cartela de publicidade, sintetiza a información e xoga o papel de mostrarse atractiva ó espectador. A imaxe é o elemento primeiro que captan os ollos do público. Xogar con total liberdade coa realidade, cos espazos… . Retomar as perspectivas antigas, dos libros miniados medievais ou dos xeroglíficos exipcios. Outorgarlle cores distintas á realidade coñecida. En definitiva, unha “fantasía”.
Como encaixan as regras sociais nos traballos creativos?
No meu caso, non creo que transgreda moito as regras. Non debuxo contido ofensivo ou explícito, nin fago nada innovador ou que se saia dos esquemas coñecidos. Xeralmente son debuxos axustados a unha serie de cánones típicos estipulados. Empápome moito do que vexo en redes sociais, na televisión, na publicidade e mesmo no cine. Supoño que neste sentido, o meu traballo é moi neutro.
Recentemente graduada, artista, muller, nova. Como che gustaría que fose o camiño a partir de agora?
Gustaríame que fora fácil. Por desexar, encantaríame adicarme plenamente ó que me apaixona. Estudar dende cero animación 2D, un mundo que descubrín recentemente e que me pareceu moi interesante. Ter un certo recoñecemento, poder levar a cabo proxectos importantes, moverme dun lado a outro, en definitiva, non parar de facer o que me gusta e poder vivir delo toda a vida. Un “choiazo”, ¿non?.
“Aínda existe unha barreira de prexuízos no que a arte se refire”
Como cres que vai ser?
Polo de agora, bastante indeterminado e desdebuxado. É unha sensación que mistura o medo a camiñar a cegas e a emoción por saber qué acontecerá no traxecto. Supoño que, aínda que soñar e ter motivación para facer cousas é indispensable para poder optar ás oportunidades, tamén hai que saber vivir no presente e ser consicente do que podemos ou non podemos facer en cada momento. Admiro moitísimo á xente que, despois de anos de traballo, de súpeto torna as súas perspectivas e acaba atopando o seu lugar no mundo. Prefiro pensar que o tempo pon as cousas no seu sitio, se ben nós tamén temos que dar un pequeno empuxón pola nosa parte.
Sintes que as últimas xeracións que estades saíndo da facultade de Belas Artes tendes un papel que xogar dentro da arte galega?
Creo que hai unha moi boa canteira de artistas e creativos que saíu este ano e en  promocións anteriores da facultade de Belas Artes de Pontevedra. Moi heteroxénea e con moito nivel, pero penso que aínda existe unha barreira de prexuízos no que a arte se refire en Galicia. A arte contemporánea… creo que aínda se ve coma algo raro e “entendible” para uns poucos. Ademáis non fluctúa da mesma maneira que noutras zonas de España, e xa qué dicir do resto de Europa e do mundo, a pesares de existir algúns certames e galerías para exponer os traballos de cara ó público. No campo da ilustración e a animación, xunto co cómic, hai moi bos referentes con recoñecemento nacional e internacional dos que poder sentirnos orgullosos. Falo tanto daqueles que comezaron o seu traballo na década dos noventa como dos máis novos que están eclosionando agora. Tanto homes coma mulleres. Destas últimas, algunhas coma Lidia Cao, Xulia Vicente, Meli Molita, Paz Rodríguez, Bea Gregores, Laprislazuli, Belén Diz Juncal… poñen de manifesto que existe talento e diversidade de sobra para fomentar o mundo da creatividade e da expresión plástica no noso territorio, e invertir na súa mellora para as xeracións futuras.
Artigo anteriorA veciñanza de Casalonga organízase para evitar mañá as voaduras na canteira
Seguinte artigoO Concello da Coruña pedirá á Autoridad Portuaria que habilite unha zona para o baño no Parrote
Galego de Todo o Mundo
Rede Galega de Videoblogues
Empregamos cookies propias e de terceiros para mellorar a súa experiencia e os nosos servizos, analizando a navegación no noso sitio web. Preme en "Aceptar" para dar o teu consentimento para o uso das cookies.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.